stanford-oval/wikipedia huggingface dataset:
Vaahteraliigan kausi 2013

| Vaahteraliigan kausi 2013 |
| --- | --- |
Järjestyksessä:  33.
Joukkueita:  8
Runkosarja
Runkosarja alkoi:  19. toukokuuta
Runkosarja päättyi:  19. elokuuta
Voittaja:  Helsinki Roosters
Pudotuspelit
Päiväys:  24. elokuuta – 31. elokuuta
Mestari:  Helsinki Roosters
Hopeaa:  Helsinki Wolverines
Pronssia:  Seinäjoki Crocodiles
Palkitut
 ← 2012 :  2014 →
Vaahteraliigan kausi 2013 on Vaahteraliigan 33. kausi. Liigan runkosarja alkoi 19. toukokuuta 2013 ja kausi päättyi Vaahteramalja XXXIV, joka pelataan 31. elokuuta 2013. Vaahteramalja oli toisinto viime kauden finaalista. Helsinki Roosters voitti toisen perekkäisen mestaruuden lyömällä Helsinki Wolverinesin luvuin 52–31.
Turku Trojans ja Oulu Northern Lights putosivat liigasta I-divisioonaan. Trojans pudottautui omalla päätöksellään  kun taas Northern Lights jäi liigalisenssi-kriteerien tarkastelussa yhdeksänneksi ja menetti paikkansa liigassa. Liigaan nousivat I-divisioonan kauden 2012 finaalijoukkueet Helsinki 69ers sekä Kouvola Indians.
Runkosarja > Viikko 1

Kauden ensimmäisessä ottelussa Roostersien pelinrakentaja Robert Johnson juoksi kaksi touchdownia, jotka johtivat Roostersien voittoon. Ottelu näkyi URHOtv:llä ja jätti monelle katsojalle pahan maun suuhun erikoisen tuomaroinnin takia.
Runkosarja > Viikko 1 > Ottelut

| Päivämäärä | Ottelun alkuaika | Kotijoukkue | Vierasjoukkue | Tulos | Pelikenttä | Televisionti |
| --- | --- | --- | --- | --- | --- | --- |
| Sunnuntai 19.5.2013 | 18:00 | Helsinki Wolverines | Helsinki Roosters | 10 - 48 | Helsingin Velodromi, Helsinki | URHOtv |
Runkosarja > Viikko 2

Kauden toisella peliviikolla pelattiin kolme ottelua. Kouvola Indians ja Helsinki 69ers pelasivat ensimmäiset ottelunsa Vaahteraliigassa. Viime kauden pronssiottelussa pelanneet Porvoon Butchers ja Seinäjoki Crocodiles kohtasivat tällä kertaa Porvoossa. TAFT ja Jyväskylän Jaguaarit saivat myös kautensa käytiin toisella peliviikolla. Mikään joukkue ei kuitenkaan pystynyt nostamaan maalisuhdettaan tarpeeksi korkeaksi Roostersien johtopaikan varastamiseksi. Mikään otteluista ei televisioitu.
Runkosarja > Viikko 2 > Ottelut

Tiukassa kamppailussa Jyväskylässä Indians haki joukkueen historian ensimmäisen voiton Vaahteraliigassa luvuin 33-34. Indians oli myös kauden ensimmäinen joukkue, joka pystyi voittamaan kotikenttänsä ulkopuolella.
| Päivämäärä | Ottelun alkuaika | Kotijoukkue | Vierasjoukkue | Tulos | Pelikenttä | Televisionti |
| --- | --- | --- | --- | --- | --- | --- |
| Lauantai 25.5.2013 | 15:00 | TAFT | Helsinki 69ers | 41 - 14 | Myyrmäen yleisurheilukenttä, Vantaa |  |
| Lauantai 25.5.2013 | 16:00 | Porvoon Butchers | Seinäjoki Crocodiles | 51 - 35 | Porvoon keskuskenttä, Porvoo |  |
| Sunnuntai 26.5.2013 | 17:00 | Jyväskylä Jaguaarit | Kouvola Indians | 33 - 34 | Palokka, Jyväskylä |  |
Runkosarja > Viikko 3

Vaahteraliigan kauden kolmannella peliviikolla kaikki joukkueet pääsivät pelaamaan. Roosters sai tilaisuuden pitää johtonsa hakemalla voiton Jaguaareilta Helsingin Velodromilla. Viime kauden pronssimitalistit Seinäjoki Crocodiles saivat vastaansa Helsinki 69ers, jotka olivat ainoa joukkue Vaahteraliigassa, joka ei ole historiansa aikana pystynyt hakemaan voittoa. Voitoista tulevat Porvoon Butchers ja tulokkaat Kouvola Indians saivat tilaisuuden kamppailla johtopaikasta ja aloittamaan voittoputken. Helsinki Wolverines saivat vastaansa Vantaan TAFTin Tikkurilan urheilupuistossa TAFTin kotiottelussa. Wolverines ja TAFT kohtasivat toisensa toista kertaa seurojen historiassa. Aikaisempi kohtaaminen oli kaudelta 2012 jolloin Wolverines voitto ISS Stadionilla luvuin 20-23. Butchersien ja Indiansien kohtaaminen näkyi livenä URHOtv:ltä.
Runkosarja > Viikko 3 > Ottelut

Wolverinesin ja TAFTin kohtaamisessa Wolverines otti selvän johto aseman toisessa erässä, kun Wolverines karkasi 0-19 johtoon. TAFT sai kuitenkin yhden touchdownin ennen puoliaikaa Miro Kadmiryn heitolla, joten puoliajalle menossa tilanne oli 19-7. Heti toisen puoliajan alkuun Kadmiry heitti kaksi touchdownia, joilla TAFT nousi johtoasemaan luvuin 21-19. TAFTin puolustus pystyi pysäyttämään Wolverinesin hyökkäyksen täysin toisella puoliajalla eikä Wolverinesin hyökkäys saanut yhtäkään pistettä. Kadmiry heitti vielä kaksi lisää touchdownia viimeisellä neljänneksellä, joka varmisti TAFTin yhden Vaahteraliigan historian suurimmista takaa-ajoista. Peli oli päättyä 34-19 TAFTin voittoon, mutta TAFTin hyökkäys teki nolon oman maalin, eli safetyn, joka ei valitettavasti kuitenkaan riittänyt Wolverinesin voitoksi.
| Päivämäärä | Ottelun alkuaika | Kotijoukkue | Vierasjoukkue | Tulos | Pelikenttä | Televisionti |
| --- | --- | --- | --- | --- | --- | --- |
| 8.6.2013 | 16:00 | Seinäjoki Crocodiles | Helsinki 69ers | 46 - 15 |  Jouppilanvuori, Seinäjoki |  |
| 9.6.2013 | 14:00 | Helsinki Roosters | Jyväskylä Jaguaarit | 37 - 20 | Helsingin Velodromi, Helsinki |  |
| 9.6.2013 | 18:00 | Kouvola Indians | Porvoon Butchers | 33 - 29 | Porvoon keskuskenttä, Porvoo | URHOtv |
| 10.6.2013 | 18:30 | Vantaan TAFT | Helsinki Wolverines | 34 - 21 | Tikkurilan urheilupuisto, Vantaa |  |
Runkosarja > Viikko 4

Vaahteraliigan 33. kauden neljännellä peliviikolla pelattiin kolme ottelua. Ensimmäinen ottelu pelattiin Helsingin Velodromilla, jossa kotijuokkue Helsinki Wolverines metsästi ensimmäistä voittoaan kaudelta. Wolverines ei ollut aloittanut kauteaan kahdella häviöllä kertaakaan kauden 2006 jälkeen tätä kautta laskematta. Jos lasketaan Eurobowl-häviöt mukaan Wolverines oli aloittanut kautensa neljällä häviöllä. Ennen ottelua kävi ilmi, että Wolverinesin pelinrakentaja, Cedric Johnson ei ollut pelikunnossa. Wolverines joutui haastamaan arkkivihollisensa, Helsinki 69ers ilman joukkueen aloittavaa pelinrakentaja. Butchers ja Jaguaarit kamppailivat pudotuspelipaikoista ottelussa, joka näkyi URHOtvllä. Maanantaina Helsingin Velodromilla kohtasivat sarjataulukon johtopaikasta Roosters ja Indians. Tulokkaat Indians olivat aloittaneet kauden odottamattoman hyvin hankkien voiton Jaguaareista ja Butcherseista.
Runkosarja > Viikko 4 > Ottelut

Vaikka Johnson ei pelannut Wolverinesin ottelussa, tulokkaat 69ers kaatui silti lukemin 27-7. URHOtv:llä näkyneessä ottelussa Butchers dominoi Jaguaarit lukemin 40-0. Tulokkaat Indians hävisi ensimmäisen Vaahteraliiga ottelunsa viime kauden hopeamitalisteja vastaan vierasottelussa. Neljän peliviikon ja 11 ottelun jälkeen Indians on ollut ainoa joukkue, joka on pystynyt voittamaan kotikenttänsä ulkopuolella. Roosters voitti vierasottelun ensimmäisellä peliviikolla, mutta se ottelu pelattiin Helsingin Velodromilla, joka on Roostersien, 69ersien, Wolverinesin ja East City Giantsien kotikenttä, joten Roosters ei voittanut ottelua kotikenttänsä ulkopuolella. Kotikenttäetu on siis selvästi tuottanut etua kaikille joukkueille tähän mennessä.
| Päivämäärä | Ottelun alkuaika | Kotijoukkue | Vierasjoukkue | Tulos | Pelikenttä | Televisionti |
| --- | --- | --- | --- | --- | --- | --- |
| 15.6.2013 |  18:00 | Helsinki Wolverines | Helsinki 69ers | 27 - 7 | Helsingin Velodromi, Helsinki |  |
| 16.6.2013 |  18:00 | Porvoon Butchers | Jyväskylä Jaguaarit | 40 - 0 | Porvoon keskuskenttä, Porvoo | URHOtv |
| 17.6.2013 | 18:30 | Helsinki Roosters | Kouvola Indians | 52 - 21 | Helsingin Velodromi |  |
Runkosarja > Viikko 5

Viidennellä peliviikolla pelataan ainoastaan yksi ottelu. Ottelu pelataan Jouppilanvuorella 29. kesäkuuta. Seinäjoki Crocodiles kohtaa Vantaan TAFTin kotiottelussaan Seinäjoella. TAFT ei ole vielä hävinnyt yhtään ottelua tällä kaudella kaksi ottelua pelattuna. TAFTilla on myös mahdollisuus varastaa Roosterseiltä liigan johtopaikka, jos he voittavat yli 46 pisteellä, joka olisi harvinaista. Crocodiles hävisi ensimmäisen pelinsä, mutta voitti toisensa kotonaan. Crocodilesillä on selvä etu, koska ottelu pelataan heidän kotikentällä. Ottelua ei näe URHOtv:ltä.
Runkosarja > Viikko 5 > Ottelut

| Päivämäärä | Ottelun alkuaika | Kotijoukkue | Vierasjoukkue | Tulos | Pelikenttä | Televisionti |
| --- | --- | --- | --- | --- | --- | --- |
| 29.6.2013 | 16:00 | Seinäjoki Crocodiles | Vantaan TAFT |  | Juppilanvuori, Seinäjoki |  |
Sarjataulukko

Tilanne 18.6.2013
|   | OT | V | H | TE | PÄ | MS | PTS |
| --- | --- | --- | --- | --- | --- | --- | --- |
| Roosters | 3 | 3 | 0 | 137 | 51 | + 86 | 6 |
| TAFT | 2 | 2 | 0 | 75 | 35 | + 40 | 4 |
| Butchers | 3 | 2 | 1 | 120 | 68 | + 52 | 4 |
| Indians | 3 | 2 | 1 | 88 | 114 | - 26 | 4 |
| Crocodiles | 2 | 1 | 1 | 81 | 66 | + 15 | 2 |
| Wolverines | 3 | 1 | 2 | 58 | 89 | - 31 | 2 |
| Jaguaarit | 3 | 0 | 3 | 53 | 111 | - 58 | 0 |
| 69ers | 3 | 0 | 3 | 36 | 114 | - 78 | 0 |
Pudotuspelit

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 
|   |   |   |  |  |  |  |
|   |   |   |  |  |  |  |
|   |   |  |  |  |  |  |
|   |   |  |  |  | Vaahteramalja XXXIV 31.8. - Sonera Stadium | Vaahteramalja XXXIV 31.8. - Sonera Stadium |
|   |   |  |  |  | Vaahteramalja XXXIV 31.8. - Sonera Stadium | Vaahteramalja XXXIV 31.8. - Sonera Stadium |
|   |   |  |  |  |   |  |
|   |   |   |  |  |   |  |
|   |   |   |  |  |   |  |
|   |   |  |  |  |   |  |
|   |   |  |  |  |  |  |
|   |   |  |  |  |  |  |
|   |   |  |  |  |  |  |
European Football League

Kaudella 2013 Suomesta EFL-turnaukseen osallistuvat sekä Helsinki Roosters että Helsinki Wolverines. Joukkueet arvottiin samaan alkulohkoon, jonka kolmas joukkue oli Tanskan kauden 2012 hopeamitalisti Søllerød Gold Diggers. Roosters jatkoi puolivälieriin, Wolverinesin pelit päättyivät alkulohkoon.
European Football League > Alkulohko C

| Pvm | Paikka | Kotijoukkue | Vierasjoukkue | Tulos |
| --- | --- | --- | --- | --- |
| 13.4.2013 |  Rundforbi Stadion, Rudersdal |  Søllerød Gold Diggers |  Helsinki Roosters | 44 – 49 |
| 27.4.2013 |  Laaksolahden kenttä, Espoo |  Helsinki Wolverines |  Søllerød Gold Diggers | 28 – 40 |
| 4.5.2013 |  ISS Stadion, Vantaa |  Helsinki Roosters |  Helsinki Wolverines | 29 – 22 |
|  | OT | V | H | TE | PÄ | MS | PTS |
| --- | --- | --- | --- | --- | --- | --- | --- |
|  Helsinki Roosters | 2 | 2 | 0 | 78 | 66 | +12 | 4 |
|  Søllerød Gold Diggers | 2 | 1 | 1 | 84 | 77 | +7 | 2 |
|  Helsinki Wolverines | 2 | 0 | 2 | 50 | 69 | -19 | 0 |
European Football League > Puolivälierät

Alkulohkosta C jatkoon etenivät helsinkiläinen Roosters lohkon voittajana sekä lohkokakkonen Søllerød Gold Diggers. Roosters putosi jatkosta selkeällä 53-13 tappiolla itävaltalaiselle SWARCO Raidersille.
| Pvm | Paikka | Kotijoukkue | Vierasjoukkue | Tulos |
| --- | --- | --- | --- | --- |
| 25.5.2013 |  Tivoli stadion, Innsbruck |  SWARCO Raiders Tirol |  Helsinki Roosters | 53 – 13 |
Kati Fors

Kati Fors (syntyjään Kati Sorsa, s. 29. elokuuta 1979 Jyväskylä) on suomalainen iskelmälaulaja, joka voitti Kiuruvedellä Vihreät Niityt -tapahtuman Toivo Kärki -laulukilpailun vuonna 2000. Sen jälkeen hän kuului usean vuoden ajan Vihreitten Niittyjen vakiolaulajakaartiin ja muun muassa ensiesitti useita Toivo Kärjen sodanaikaisia sävellyksiä kuten "Muistojen vanki", "Turvapaikka" ja "Pyyhi rakkahin kyynelees nuo".  Fors kruunattiin vuoden 2005 Tangokuningattareksi. Sittemmin hän on siirtynyt tanssilavoilta teatteriin, lähinnä musikaaleihin. Fors on valmistunut teatteri-ilmaisun ohjaajaksi Metropolia-ammattikorkeakoulusta vuonna 2008. Hänen isänsä on pappi ja äitinsä sairaanhoitaja.
Fors on esiintynyt hyväntekeväisyyskonsertissa 2005 Ronn Mossin kanssa esittäen kappaleen It's So Easy, se on julkaistu Mossin albumilla Uncovered. Duetto julkaistiin singlenä vuoden 2005 loka-marraskuun vaihteessa.
Forsin ensimmäinen iso rooli teatterissa oli Satu Silvon kanssa jaettu naispäärooli näytelmässä Muukalaisia yössä Seinäjoen kaupunginteatterissa. Joulukuun 2006 alussa ensi-iltansa saanut näytelmä kertoo Frank Sinatran ja Ava Gardnerin myrskyisestä avioliitosta.
Fors esitti myös Laila Kinnusta Varkauden Teatterin kauden 2009 musikaalissa. Siinä eletään nykyhetkeä, joka sijoittuu 1960-luvulle. Ajassa liikutaan kuitenkin vuosien 1955-1970 välillä.
Kati Fors on avioliitossa muusikko-fysioterapeutti Jukka Spetsin kanssa vuodesta 2006. Heillä on vuonna 2009 syntynyt lapsi.
Diskografia

Mun Paratiisi (CD Single)(2001)
Mustaa Vettä (CD Single)(2001)
Eri esittäjiä - Hitti Paraati 5 (2xCD, kokoelma)(2001)
Jos Jäät (CD Single)(2001)
Kati Fors (CD)(2002)
Yöt, Illat Elokuun Tangomarkkinat 18 (CD kokoelma)(2005)
Kesä On Kultainen (CD Single)(2005)
Tule tiukemmin kiinni (CD)(2006)
Jhon Durán

| Henkilötiedot |
| --- | --- | --- | --- |
Koko nimi: Jhon Jader Durán Palacio
Syntymäaika: 13. joulukuuta 2003
Syntymäpaikka: Medellín, Kolumbia
Pelipaikka: hyökkääjä
Pituus: 185 cm
Seura
Seura: Al-Nassr
Junioriseurat
2015–2019: Envigado
Seurat
| Vuodet | Seura | O | (M) |
| 2019–2021 | Envigado | 47 | (9) |
| 2022–2023 | Chicago Fire | 27 | (8) |
| 2023–2025 | Aston Villa | 55 | (12) |
| 2025– | Al-Nassr | 1 | (2) |
Maajoukkue
| 2019 | Kolumbia U17 | 2 | (0) |
| 2022– | Kolumbia | 15 | (2) |
 Seurajoukkueuran tilastot kattavat vain kansalliset sarjat, päivitetty 9. helmikuuta 2025.  Maajoukkueuran tilastot päivitetty 9. helmikuuta 2025.
Jhon Jader Durán Palacio (s. 13. joulukuuta 2003 Medellín) on kolumbialainen jalkapalloilija, joka edustaa Saudi-Arabian Valioliigassa pelaavaa Al-Nassria. Hän pelasi tammikuusta 2023 tammikuuhun 2025 Englannin Valioliigassa Aston Villan joukkueessa. Pelipaikaltaan Durán on hyökkääjä. Hän pelaa myös Kolumbian maajoukkueessa.
Seurajoukkueessa

Durán on kolumbialaisen Envigado Fútbol Clubin kasvatti. Hän pelasi ensimmäiset pelinsä Kolumbian pääsarjassa kaudella 2019. Tammikuussa 2022 hän siirtyi Yhdysvaltain Major League Soccerin Chicago Fireen. Chicagossa Durán pelasi kaudella 2022 27 ottelua onnistuen maalinteossa kahdeksan kertaa.
Tammikuussa 2023 Durán siirtyi Englannin valioliigan Aston Villaan. Hän debytoi sarjassa seuraavassa kuussa Leicesteriä vastaan. Ensimmäinen maali syntyi elokuussa 2023 Evertonin verkkoon. Hän pelasi kaudella 2023–2024 Valioliigassa 23 ottelua ja teki niissä viisi maalia. Konferenssiliigassa Aston Villa eteni välieriin ja Durán teki kymmenessä ottelussaan kaksi maalia. Kaudella 2024–2025 hän pelasi Valioliigassa 20 ottelua, joissa hän teki seitsemän maalia, ja Mestarien liigassa seitsemän ottelua, joissa hän teki kolme maalia. Hän siirtyi tammikuun 2025 lopussa saudiarabialaiseen Al-Nassriin.
Maajoukkueessa

Durán pelasi ensimmäisen ottelunsa Kolumbian A-maajoukkueessa syyskuussa 2022 Guatemalaa vastaan, kun hän tuli vaihdosta kentälle Radamel Falcaon tilalle. Ensimmäinen maaottelumaali syntyi maaliskuussa 2023 harjoitusottelussa Japania vastaan ja toinen lokakuussa 2024 MM-karsintaottelussa Chileä vastaan. Durán kuului Kolumbian joukkueeseen vuoden 2024 Copa Américassa mutta pelasi finaalitappioon päättyneessä turnauksessa vain yhdessä alkulohko-ottelussa. Hän on pelannut tammikuun 2025 loppuun mennessä 15 A-maaottelua.
Saavutukset > Maajoukkueessa

Copa Américan toinen sija: 2024
Royal Society of Arts

The RSA (Royal Society of Arts, Manufactures and Commerce) Lontoossa.
Kokoontuminen The Royal Society of Arts'n tiloissa Lontoossa vuonna 1810. Tilaisuus pidettiin seuran The Great Room'ssa.
Seuran presidentti prinssi Albertin muotokuva the Royal Society of Arts'n tiloissa Lontoossa.
Royal Society of Arts (RSA), täydellinen nimi The Royal Society for the encouragement of Arts, Manufactures and Commerce, on monialainen, yhteiskunnallista ja taloudellista kehitystä ja valistusta ajava brittiläinen järjestö. Seuran nimi on vapaasti käännettynä Kuninkaallinen seura taiteen, teollisuuden ja kaupankäynnin tukemiseksi. Yhteisön jäsenillä on oikeus käyttää nimensä perässä FRSA-liitettä (Fellow of the Royal Society of Arts).
Historia

The Royal Society of Arts, Manufactures and Commerce’n perustamiseksi syntyi laaja tarve, koska the Royal Society keskittyi tutkimaan luonnontieteitä yleismaailmallisesta näkökulmasta. RSA perustettiin vuonna 1754 luomaan uusia ideoita, ajatuksia, keksintöjä ja innovaatioita, jotka keskittyivät parantamaan yhteiskuntaa käytännönläheisestä ja arjen näkökulmasta. Aatelismies, keksijä William Shipley oli kantava voima seuran perustamiseksi.
Seuran perustajina oli aristokraatteja, pappeja, luonnonfilosofeja, kauppiaita, artenaaneja ja muita henkilöitä. Vuonna 1758 seuran jäseninä oli herttuoita, Britannian pääministeri, valtiovarainministeri, muita ministereitä, parlamentin jäseniä ja virkamiehiä. Seura hyväksyi alusta alkaen naisia jäseniksi. Historioitsija Anton Howes kuvailee, että kyseessä on seura kaiken ja minkä tahansa kehittämiseksi ja ihmiskunnan yhteiseksi hyväksi. Howesin mukaan seura on vaikuttanut huomattavalla tavalla brittiläisen yhteiskunnan kehitykseen.
Seuran jäsenet Adam Smith ja Edmund Burke ovat kehittäneet varhaisia teorioita kapitalismista, liberalismista ja konservatismista. Ajatus The Royal Academy of Arts’n perustamisesta kehittyi RSA:n suojissa ja seuran jäsenten keskuudessa. Seuran jäsenet vetosivat kuningas Yrjö III:ta perustamaan uuden taideakatemian. RSA:n jäsenet loivat idean ensimmäisestä maailmannäyttelystä, jota tuki seuran presidentti prinssi Albert. Lontoon maailmannäyttelyn tarkoituksena oli edistää ajatusta vapaakaupasta ja puoltaa kansainvälistä yhteistyötä vuonna 1851.
Maailmannäyttelyn tuotoilla ostettiin tontteja Etelä-Kensingtonista. Royal Albert Hall, Victoria & Albert Museum, Science Museum, Natural History Museum, Imperial College, Royal College of Art ja Royal College of Music sijaitsevat “Albertopoliksen” alueella. Guglielmo Marconi, Alexander Graham Bell ja Thomas Edison esittelivät uusia keksintöjään RSA:n tiloissa Lontoon John Adam Streetillä. Vuonna 1914 seuran kansainvälisiä jäseniä olivat Belgian, Tanskan, Saksan, Kreikan, Norjan, Persian, Portugalin, Venäjän, Espanjan ja Ruotsin hallitsijat. Yhdysvaltain ja Ranskan presidentit olivat jäseniä.
Seuran huomattavimpia jäseniä ovat olleet tai ovat David Attenborough,  Tim Berners-Lee, Edmund Burke, Marie Curie, Judi Dench, Charles Dickens, John Diefenbaker, Thomas Edison, Michael Faraday, Benjamin Franklin, Alexander Graham Bell, Stephen Hawking, William Hogarth, Walter Isaacson, Nelson Mandela, Shirley Manson, Guglielmo Marconi, Karl Marx, Colin Powell, Mary Robinson, Theodore Roosevelt, Adam Smith ja Vivienne Westwood.
Palkinnot

Seura jakaa vuosittain useita eri mitaleja ja palkintoja.
Albert Medal on nimetty prinssi Albertin mukaan, joka toimi seuran presidenttinä. Tim Berners-Lee, Marie Curie, Sarah Gilbert, Stephen Hawking, Franklin D. Roosevelt ja monet muut ovat voittaneet Albert-mitalin.
Benjamin Franklin Medal on nimetty Yhdysvaltain perustajaisä Benjamin Franklinin mukaan. Mitali perustettiin vuonna 1956, koska tuolloin tuli kuluneeksi 200 vuotta Franklinin jäsenyydestä. Philadelphiassa asunut Franklin perusti seuran osaston Brittiläiseen Amerikkaan vuonna 1756. Mitalin voivat saada seuran jäsenet, jotka asuvat Yhdysvalloissa. Seuran Yhdysvaltain osasto jakaa mitalin. Raj Chetty, Judi Dench, Jonathan Ive, Colin Powell ja monet muut ovat voittaneet mitalin.
Bicentenary Medal perustettiin vuonna 1954. Mitalilla palkitaan muotoilijoita ja suunnittelijoita.
Seura jakaa vuosittain The Royal Designer for Industry -palkinnon. Kyseessä on korkein kunnianosoitus suunnittelijoilla Britanniassa. Britannian kansalaiset käyttävät RDI-liitettä (Royal Designer for Industry). Ulkomaalaiset käyttävät HonRDI-liitettä (Honorary Royal Designer for Industry. Britannian kansalaisista palkinnon ovat saaneet Tim Berners-Lee, James Dyson, John Galliano, Jonathan Ive, Issey Miyake, Paul Smith ja Vivienne Westwood. Suomalaisista suunnittelijoista palkinnon ovat saaneet Alvar Aalto, Yrjö Kukkapuro, Antti Nurmesniemi, Vuokko Nurmesniemi, Timo Sarpaneva ja Ilmari Tapiovaara.
Design For Life Awards käynnistettiin vuonna 2024. Palkinnon suojissa on lisäksi Student Design Awards, Pupil Design Awards ja Catalyst Awards. Student Design Awards perustettiin vuonna 1924. Pupil Design Awards perustettiin vuonna 2014.
Suojelijat, presidentit ja kuninkaallinen perhe

Seuralla on ollut vuosisatojen ajan läheiset suhteet Britannian kuninkaalliseen perheeseen. Kuninkaallisen perheen jäsenet ovat toimineet seuran suojelijoina ja presidentteinä.
Suojelijat, presidentit ja kuninkaallinen perhe > Suojelijat

Kuningas Edvard VII (1901-1910)
Kuningas Yrjö V (1910-1936)
Kuningatar Elisabet II (1953-2022)
Prinsessa Anne (2024-)
Suojelijat, presidentit ja kuninkaallinen perhe > Presidentit

Sussexin herttua, prinssi August Fredrik, kuningas Yrjö III:n poika (1816-1843)
Prinssi Albert, kuningatar Viktorian puoliso (1843-1861)
Walesin prinssi Edvard VII, kuningatar Viktorian poika (1863-1901)
Walesin prinssi Yrjö V, Edvard VII:n poika (1901-1910)
Connaughtin herttua Arthur, kuningatar Viktorian poika (1911-1942)
Edinburghin herttuatar, prinsessa Elisabet, kuningas Yrjö VI:n tytär (1947-1953)
Edinburghin herttua, prinssi Philip, kuningatar Elisabetin puoliso (1953-2011)
Prinsessa Anne, kuningatar Elisabetin tytär (2011-2023)
Aiheesta muualla

About Us (Arkistoitu – Internet Archive) Seuran kotisivut (englanniksi)
Sotaleikit

| Sotaleikit> WarGames |
| --- | --- |
 Videojulkaisun kansikuva.
Ohjaaja:  John Badham
Käsikirjoittaja:  Lawrence Lasker Walter F. Parkes
Tuottaja:  John Badham Martin Brest
Säveltäjä:  Arthur B. Rubinstein
Kuvaaja:  William A. Fraker
Leikkaaja:  Tom Rolf
Pääosat:  Matthew Broderick Dabney Coleman Ally Sheedy
Valmistustiedot
Valmistusmaa:  Yhdysvallat
Tuotantoyhtiö:  MGM
Levittäjä:  Metro-Goldwyn-Mayer Netflix
Ensi-ilta:   3. kesäkuuta 1983  4. marraskuuta 1983
Kesto:  114 min
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Sotaleikit (WarGames) on vuonna 1983 ensi-iltansa saanut draama- ja jännityselokuva. Elokuvan ohjasi John Badham ja pääosassa on Matthew Broderick.
Juoni

Elokuva kertoo nuoresta David Lightmanista, joka lintsaa koulusta ja jää mieluummin kotiin pelailemaan erilaisia tietokonepelejä. Lehdestä David huomaa pelifirman ilmoituksen uudesta pelistä, joka julkaistaan piakkoin. Davidilla on kova into päästä kokeilemaan peliä, ja hän aikoo murtautua pelifirman koneelle. David luulee löytäneensä etsimänsä, kun kytkeytyy Yhdysvaltain asevoimien päätietokoneeseen, jolla pystyy ohjaamaan suuriakin ydinohjuksia. Harmittomalla pelailullaan David saattaa aiheuttaa kolmannen maailmansodan...
Näyttelijät

| 0 | 1 | 2 |
| --- | --- | --- |
|   Matthew Broderick   | … |   David Lightman   |
|   Dabney Coleman   | … |   John McKittrick   |
|   Ally Sheedy   | … |   Jennifer Katherine Mack    |
|   John Wood   | … |   Stephen Falken   |
Arvioita

Video-oppaassa vuodelta 1994 Asko Alanen kutsuu elokuvaa vauhdikkaaksi teinijännäriksi ja antaa sille neljä tähteä viidestä, mikä vastaa sanallista arviota ”erinomainen”. Myös Helsingin Sanomien Helena Yläsen mielestä Sotaleikit yhdistää miellyttävästi asiaa ja viihdettä lankeamatta kovinkaan imeliin viihdeluutumiin. Uuden Suomen Heikki Eteläpää piti elokuvaa maailmanparannuksen sijaan lähinnä vihdyttävänä, mutta totesi sen sisältävän myös joitakin ajankohtaisia kysymyksiä teknologian kehityksestä ja koneiden uhkaavasta ylivallasta.
Tarinan kehittelyssä hän näki puutteita, mutta pääosan nuorta Broderickia hän piti melkoisena löytönä.